
Praefari  solent  pleriqne,  qui  libellum  academicnm  in  publicum  prodire 
iubent,  de  materiae  explicandae  dignitate  et  difficultate,  de  virium 
suarum  defectu  atque  de  captanda  lectorum  indulgentia.  Quamvis  ct 
ego  sciam,  rei  tam  ipsius  auctoritatem,  quam  voluntati  meae  im- 
parem facultatem , prae  ceteris  ad  implorandam  lectorum  benigno- 
rum clementiam  me  adigere : silentio  tamen  bacc  omnia  praeter- 

mittere ausus  sum , utpote  quae  suis  locis  in  ipso  libello  per- 
tractantur. Is  potius  praefandi  animus  fuit , ut  gratiae  significandae 
locus  daretur.  Tiro  enim  Excellentissimo , Amplissimo , Generosis- 
simo E.  H.  WebiTro,  ut  summae  benevolentiae  et  humanitatis 
documentis  devinctissimum  animum  meum  declararem , ardenti  de— 


sidcrio  exoptavi.  Etenim  in  seligenda  scribendi  materia  inibi  fuit 
auctor  gravissimus , atque  in  elaborando  et  perficiendo  opere  ad- 
iutor  benignissimus.  Hunc  itaque  pietatis  et  reverentiae  testem, 
intimasque  de  futura  etiam  benevolentia  preces  clementer  excipiat. 


De  pulsus  in  physiologia  et  pathologia  dignitate. 


IVlagna  quae  fuit  olim  inter  medicos  de  vera  vitae  sede  dissensio,  quaeque  eos 
induxit,  ut  modo  solidus  corporis  partes,  modo  fluidas  vivendi  facultate  praeditas 
sibi  fingerent,  iam  duduin  oblivioni  tradita  est.  Accuratior  enim  ct  subtilior  co- 
gnitio legum,  quae  in  rerum  anorgnnicarum  et  organicarum  natura  valent,  per- 
suasit phvsiologis,  corpus  organicum  universum  singulasque  eius  vel  minimas 
partes  vita  esse  instructas.  Materiae  enim  organicae,  quatenus  suis  legibus  ob- 
temperant, rebus  externis  vi  sua  innata  resistunt,  atque  ex  iis  assiiuilare  sibi  quae- 
dam cupiunt,  profecto  viventes  erunt  dicendae.  Qnidqnod  particulas  singulas,  si- 
mulae vivere  desierunt,  ex  organismo  protrudi  videmus!  Probe  autem  hic  tenendum 
est,  vitam  hanc  materiae  organicae  innatam  conspici  quidem  in  singulis  cius  par- 
tibus , verum  tamen  ex  mutua  demum  earum  actione  processus  vitales  nasci ; circulum 
itaque  constitui  sempiternum,  in  quo  nec  initium  nec  finem  invenire,  nec  sine  de- 
structione totius  unicum  membrum  dirimere  possis  *).  Quod  si  verum  fuerit,  non 
possum  non  hic  monere,  nervos  in  vita  organica  maiores  partes  agere,  perperam  a 
nonnullis  contendi.  Nam  quomodo  quis  nervos  agere  sibi  fingere  possit  sine  sanguinis 
stimulo  et  nutritione,  equidem  non  intelligo.  Imo  potius  substantiam  nerveam  et 
sanguinem  prodiisse  ex  una  eademque  principii  vitalis  et  materiae  huic  substratae 
actione,  primaria  eos  esse  animationis  producta,  atque  ex  eorum  denique  mutuo  con- 
cursu et  impulsu  ceteras  omnes  corporis  partes  nasci,  quam  maxime  coniicerc  fas  est1 2). 
Ex  accurata  enim  primae  animantium  formationis  observatione,  quae  praecipue  in 
ovis  gallinarum  incubatis  institui  potuit,  cognitum  est,  humores  vitelli  primum  in 
substantium  nerveam  et  sanguinem  discerni , quo  facto  mox  organa , inprimis  cor 
ipsum  producantur.  Quod  si  vero  sanguis  et  nervi  ante  organorum  formationem  exi- 


1)  Iam  Hippochates  hoc  intellexit,  qui  diceret:  Nullum  quidem  mea  opinione  corporis  est 
principium  , sed  oinnes  partes  ex  aequo  et  principium  et  finis  esse  videntur.  Descripto  namque 
circulo,  principinni  non  invenitur.  (Initio  libri  de  locis  in  hom.) 

2)  Celeberrimus  KREV8IC.H3  in  libro  suo  longe  aestumatissimo  et  eruditionis  ingeniique  do- 
cumentii  ditissimo,  qui  de  utu  aquarum  medicatarum  scriptus  est,  hanc  theoriam  fusius  expo- 
suit; quem  vide.  Praeterea  cf.  ScHOEJiLEis  P.  I.  pag.  63. 


slunt  atque  ex  coram  actione  vitali  partes  reliquae  corporis  formantur,  dubium  esse 
non  potest,  quin  in  liis  vitae  organicae  causae  primariae  lateant. 

Sed  aliunde  etiam  argumenta  sententiae  nostrae  prolatae  repetere  iuvabit. 

Oculum  vobis  et  srueturam  eius  artificiosam  et  admirabilem  in  mentem  revocare 
velitis.  Mittamus  partes  eas,  quae  lucis  dirigendae  causa  ei  inhaerent,  mittamus 
eas,  quae  formam  eius  constituunt  et  partes  nobiliores  expandunt  et  tuentur:  nervi 
optici  mira  dispositio  et  sanguinis  per  chorioideam  peculiaris  distributio,  utriusque 
denique  intima  coniunctio,  nonne  ostendunt  nobis,  nervos  et  sanguinem  fundamen- 
tum quasi  constituere  totius  huius  organi ; oppositos  sibi  quodammodo  esse,  quodam- 
modo vero  etiam  sociatos;  natura  quidein  discrepare,  arcte  tamen  sese  invicem  am- 
plecti, ex  mutua  denique  ipsorum  consociatione  functiones  prodire?  Nonne  eadem 
ratio  de  vi  electrica  valet,  quae  in  duas  partes,  negativam  nimirum,  ut  aiunt,  et 
positivam  discedit,  et  deinde  in  unum  coire  tendit,  quo  lux  producitur  et  processus 
chemici  omnes  fieri  perhibentur?  Profecto  nescio , quomodo  melius  sanguinis  illa  et 
nervorum  actio  mutua  disponi  possit.  Inde  etiam  declaratur,  quomodo  sanguinis 
mixtione  perversa  nervi  etiam  optici  actio  turbetur.  En  habes  amauroseos  species, 
quae  ex  sanguinis  depravata  nutrit ione  oriuntur  et  remediis  hanc  emendantibus , nullo 
modo  autem  nervinis  curantur! 

Sed  progrediamur  ad  alia.  — Partes  organicae  singulae,  quae  tam  forma  quam 
structura  et  functione  adeo  diversae  sunt,  variis  etiam  particulis  primitivis  sive  telis 
componuntur,  exceptis  tamen  iis,  quae  simplicissimae  sunt,  motu  vitali  carent,  et 
appositione  non  intussusceptione  crescunt,  ut  pili,  dentes,  epidermis  etc.  Sed  in 
organis  ceteris  omnibus,  quamvis  telis  maxime  variis  composita  sint,  sanguinem  ta- 
men et  nervos  invenies ; systema  igitur  sanguiferum  et  nervosum  omnes  partes  pene- 
trat, intimumque  earum  fundamentum  constituit,  e quo  illae  ipsae  tanquam  ut  e radice 
truncus,  rami,  frondes  et  llores  progerminant.  Cum  vero  in  organis  singulis , stru- 
ctura sua  et  functione  diversissimis,  nervorum  et  sanguinis  nullibi  desit  concursus, 
dubitari  etiam  non  potest,  quin  principales  totius  organisalionis  in  se  suscipiant  et 
includant  conditiones. 

Yerum  alia  etiam  sunt,  quae  hanc  opinionem  confirmare  videntur.  Magna  est 
sanguinis  in  cerebrum  deducti  copia,  eaqne  maior,  quam  ad  ullum  organon  propul- 
sam videmus.  Sed  adaucto  paulisper  sanguinis  ad  cerebrum  affluxu  functiones  Jiuius 
statim  turbantur,  ita  quidem  ut  vertigo , cephalalgia,  anxietas  et  inquietudo,  sopor, 
doliria,  convulsiones,  apoplexia  adeoque  mors  ipsa  producantur.  Contra  vero  ex 
anaemia  cerebrum  pari  modo  male  afficitur,  quod  utrumque  neutiquain  ex  mechanica 
causa  deduci  potest.  — In  sanguinis  porro  dyscrasiis  nervosum  systema  scuipcr  male 
pali  constat.  — In  inflammationibus  nec  non  in  febribus  essentialibus  et  nervorum  et 
sanguinis  actionem  videmus  modum  excedentem,  nec  sufficere  plerumque  unius  irri- 
tationem compescere , sed  utrumque  esse  remittendum.  Occurrunt  etiam  morbi , in 


9 


quibus  systema  nervosum  nimiuin  in  modum  exagitatum , sanguiferum  vero  depressum 
et  debilitatum  est.  His  respondent  remedia,  quae  nervos  consopiunt  et  sanguinis  viin 
vitalem  et  turgorein  adaugent.  Opium  his  inorbis  convenit,  quo  nec  praestantius  nec 
praesentius  auxilium  noscimus.  — Narcoticae  denique  substantiae  nervis,  imo  cerebro 
ipsi  applicatae  haud  ita  celeriter  et  vehementer  vim  suam  nociferam  exercent,  quam 
si  vel  multo  minori  copia  sanguini  admixtae  fuerint,  quod  ex  experimentis  in  anima- 
libus viventibus  institutis  affatim  elucet. 

lam  sufficiunt,  quae  exposui,  ad  declarandam  nostram  sententiam,  quam 
de  nervorum  et  sanguinis  mutua  actione  proposuimus  et  ad  sistendam  eam  sanguinis 
dignitatem , quam  a recentioribus  paulo  neglectam  videmus.  Haud  ita  male  igitur 
veteres  dixere:  In  sanguine  vita;  quibus  Hartmaxxus  ille  celeberrimus  sic  assen- 
titur , ut  sanguinem  verum  vitae  fontem  dicat  s). 

Sed  quorsum  haec'?  dicat  aliquis,  de  pulsu  sermo  erat  faciendus’  — lam  accedo 
ad  thema  nostrum  supra  adscriptum  ; sed  putaveram  neque  recte  intelligi  posse,  neque 
satis  dignari  ea,  quae  pulsum  spectent,  nisi  antea  quantum  sanguis  ipse,  quo  pulsus 
producatur,  in  processus  organicos  valeat,  cognoverimus. 

Pulsum  a parte  phisiologiae  si  respicimus,  plurimum  nobis  suppeditat,  quo  to- 
tins  vis  vitalis  et  processuum  organicorum  omnium  intellectus  amplificatur.  — Natu- 
ram eius  exedi.  Wkbrrus  *)  sic  verbis  disertis  disposuit:  ut  eum  effectum  oscilla- 
tionis propagatae  in  arteriarum  membranis  et  sanguine  arterioso , cuius  causa  in 
compressione  sanguinis  a corde  posita  sit,  dieeret.  Inde  apparet,  neque  cordis  solius 
vim  ct  energiam,  neque  arteriarum  tensionem  et  eiasticitatem  solam,  verum  etiain 
sanguinis  ipsius  turgorein  et  mixtionem,  qualitatem  et  quantitatem,  in  pulsum  agere  et 
c\  eo  posse  diiudicari.  Fuerunt  quidem  rerentiorum  nonnulli,  imprimis  Parry  , Jlc- 
001.1*111,  Hoellinghr,  Formky  aliique,  qui  experimentis  inanimalibus  vivis  institutis 
confisi,  solam  cordis  actionem  in  pulsu  producendo  respicerent,  ideoquc  contenderent, 
cor  eiusque  vires  peculiares,  nec  non  cius  mechanismum  unicam  pulsus  ct  cius  modi- 
ficationum causam  continere,  vitalitatem  cordis  indicare  et  sic  porro.  Sed  facile  quis- 
que inteliigit,  tam  arteriarum  actionem,  quam  sanguinis  statum  perperam  eos  negle- 
xisse. Hic  iam  locus  non  est,  quo  illam  opinionem  pluribus  refutemus 3 *  5J;  non 
possum  tamen  non  inonere,  sexcentas  illas  pulsuum  mutationes  nullo  modo  ex  sola 
cordis  vi  et  contractione  posse  declarari;  neque  etiain  sufficere,  arteriarum  tonum 
simul  respicere,  sed  confugiendum  etiain  esse  ad  eain  sententiam,  qua  sanguinis  con- 
ditionem in  pulsum  aliquid  agere  credamus.  Chirnrgos  nonne  tactu  digitorum  explorare 


3)  Hahthixv,  theoria  inorbi  pag.  283. 

4 K.  II.  Webkh,  ailnot.  anatom.  et  phyiiol.  prolui  I. 

5)  Cf.  ea,  quae  contra  hanc  sententiam  affert  I.  Mi.ellf.rcs,  in  compendio  *no  physiolo- 
giae humanae  , pag.  189  — 90. 

vides,  cuius  naturae  sit  fluidum  in  cavitate  aliqua  contentum  ; atque  tu  in  pulsu  tan- 
gendo non  putas  aliquid  de  sanguinis  mixtione  et  copia  te  posse  experiri?  Res  sane 
difficultatis  est  ct  longioris  exercitationis,  sed  ea  magni  etiam  momenti.  Neque  virum 
decet  o flendi  ac  deterreri,  quum  in  nisu  suo  ac  studio  in  impedimenta  inciderit  inopi- 
nata; imo  eo  maiores  erunt  virium  intentiones,  eo  maior  perseverantia,  ne  victum 
sese  rebus  arduis  videat.  Crescunt  exercitatione  vires,  et  quae  tiro  vix  suspicatur, 
et  animo  amplectitur,  ea  exercitatus  et  experientia  edoctus  ne  in  dubium  quidem  vo- 
care aut  ipse  audet,  aut  aliis  impune  concedit.  Ut  eo  usque  perveniamus,  ingenio 
opus  est  et  pervicacia  et  discendi  voluntate  e). 

Sed  iain  redeamus  ad  id,  unde  egressi  sumus.  Pulsus  cum  cordis  arteriarum- 
que actione,  nec  non  sanguinis  quantitate  et  qualitate  producatur  et  mutetur,  signum 
etiam  erit  satis  certum  de  systematis  vasculosi  energia,  sanguinisque  statu.  Qua- 
tenus vero  sanguis  arcte  cohaeret  cum  nervorum  temperie  (ut  supra  demonstratum 
est),  pulsus  etiam  conditionem  systematis  nervosi  et  virium  vitalium  in  universum 
perspicue  indicabit. 

Iam  vero  si  physiologia  cognitionem  pulsus  legumque , secundum  quas  procedit, 
plurimi  facit:  pathologia  et  medicina  practica  eius  luce  destituta,  vix  densis  tenebris 
evadet. 

In  fronte  huius  disquisitionis  effatum  viri  celeberrimi  collocabimus , qui  inter 
omnes  artis  medicae  peritos  iudex  ac  arbiter  gravissimus  habetur.  Gtbuxbrus  in  libro 
suo  longe  aestumatissimo , cui  Sc/nio/iceg  nomen  inscriptum  esi,  ubi  depulsu  sermo- 
nem facit,  ita  loquitur * * *  7):  „Ea  est  pulsus  explorandi  dignitas  atque  necessitas , ut, 
qui  magnus  perfectusque  medicus  sine  cius  cognitione  esse  possit,  sciam  neminem; 
quia  exinde  discimus  morbi  cuiusque,  cum  maxime  febris,  parvitatem  ac  magnitu- 
dinem, item  virium  naturae  solidarumque  partium  conditionem  ideoque  morborum  exi- 
tum recte  praesagire  valemus. “ Pauca  haec  verba  rem  tam  egregie  illustrant,  ut 
quid  addere  his,  quid  melius  et  aptius  dicere  possim,  fere  nesciam.  Liceat  tamen 
monere,  ea,  quae  de  sanguinis  ideoque  etiam  pulsus  ipsius  dignitate  in  totius  orga- 
nismi actionem  vitalem  et  processus  omnes  peragendos  supra  locuti  simus,  plus  etiam 
de  morbis,  quam  de  statu  sano  valere.  Verum  tamen  restrictionis  causa  supersedere 
non  possumus , quin  dicamus,  pulsum  tunc  solum  mutari  et  signa  diagnostica  et  pro- 
gnostica nobis  praebere,  si  aut  totius  organismi,  inprimis  systematis  nervosi  et  vascu- 
losi harmonia  turbata  fuerit,  aut  m^lum  aliquod  locale  tanti  sit  momenti,  ut  affectio 
totius  substantiae,  ut  veteres  dicebant,  inde  producatur.  Tandem  etiam  commcino- 


C)  Novissimo  (empore  Hf.rissox  instrumentum  quoddam  invenit,  quo  pulsus  indagatio  sub- 

levetur. Tactum  autem  exercitatum  in  pulsu  explorando  simpliciorem,  securiorem  et  expedi- 

tiorem esse,  non  est  quod  moneam  (I.e  spliygmoinetre,  Paris  1834). 

7)  GniiXERl  semiot.  pag.  72.  §.  111. 

randam  nobis  esso  videtur,  pulsum  haud  raro  unicum  esse  signum,  e quo  aut  morhum 
aliquem  obscuriorem  delicientibus  ceteris  signis  tam  subiectivis,  quam  obieqtivis  co- 
gnoscere, aut  ceteris  dubiis  et  fallacibus  indicationem  desumere  possimus  eamque 
saepenumero  vitalem.  Quapropter  Ili.  Hukklaxdiijs  8)  haec  monet:  Facilius  fieri 
posse,  ut  sine  ulla  alia  aegroti  notitia  ex  pulsu  solo  recte  cum  diiudicemus  et  curemus, 
quam  sine  pulsu  suppeditatis  ceteroquin  signis  omnibus. 

Quam  sententiam  ut  pluribus  etiam  firmemus,  e re  fore  duximus,  pauca  adiieerc 
ex  historia  sphvgmologiae  deprouita.  Quamquam  vero  mox  intelligeinus , veteres  et 
recentiorum  nonnullos  in  pulsu  aestimando  nimios  fuisse,  inde  tamen  elucebit,  rem 
sane  maximi  esse  momenti,  utpote  quae  tot  et  tantos  viros  sibi  paraverit  sedatores. 
Accidere  autem  solet  in  rebus  humanis,  ut  modo  maior  modo  minor,  quam  fas  est,  iis 
concedatur  auctoritas.  Sed  et  hic  Horatianum  illud  animo  obversabitur  nostro: 

Est  uwtlus  in  rebus , sunt  certi  denique  Jines , 

((nos  citra  ultraquc  nequit  consistere  rectum. 

Historica  r/uaedam  sphy gmolog  i a m spectantia. 

Procul  abest,  ut  disceptationi  me  committere  ausim,  quam  viri  excellentissimi 
atque  doctissimi  de  vera  pulsus  notitia  Hippocrati.  medicinae  parenti,  aut  conce- 
denda aut  deneganda  inierunt.  In  eo  potius  me  contineam  , ut  afferam , III.  dg  Hae- 
sum 9)  Hippocrati  pulsus  observationem  vindicare  , Excel!.  autem  Spkkxgki.ib.vi  10) 
huic  contradicere.  Post  Hippocratem  Praxagor.vs  Cous  (341  a.  Chr,)  de  pulsus 
cognitione  promeruit.  Docuit  primus  arterias  a venis  esse  diversas , pulsum  etiam 
statu  sano  locum  habere,  in  morbis  vero  signum  esse  mutationum,  quas  vis  vitalis 
ipsa  subeat.  Inde  nova  medicis  affulsit  lux,  qua  dure  mox  sphvgmologiain  multifa- 
riam excolerent  novamque  morborum  theoriam  exararent.  Inprimis  hic  IIkrophilus, 
Praxagorae  discipulus,  (307  a.  Chr. ) anatomiae  peri tissi mus , commemorandus  est, 
qui  systema  nosologicum  in  pulsus  doctrina  fundavit.  Secuti  eum  sunt  complures, 
qui  Hcrophilaeorum  insigniebantur  nomine  et  eius  praecepta  et  institutiones  partitu 
auxerunt  et  amplificarunt,  partitn  emendarunt,  magis  tamen  a simplici  et  sincera  na- 
turae observatione  discesserunt.  Tandem  Galem  s ( 165  p.  Cii. ) exstitit , qui  supra 
illorum  observationes  et  placita  amplissimam  de  pulsibus  doctrinam  superstruxit,  dia- 
gnosin quoque,  prognosinet  therapiam  ad  pulsus  accommodavit.  Plurimi  eius  de  hac  re 
exstant  libri , quos  enumerare  longius  foret.  Ea  tamen  Galeni  est  in  pulsibus  explo- 
randis >ub(ilitas , ut  medici  sensim  a placitis  eius  deflecterent  tandemque  re  ipsa  dc- 


8)  Knchiridion  medicum,  pag.  17. 

9;>  Kalio  medendi.  XII.  1. 

10)  K.  SPREXOEL,  Heilrdge  zur  Gesefnehte  des  Pulses.  Leipzig  it.  Ureslau.  1787. 

sciscerent.  Negligenda  vero  ista  Galenicorum  pulsuum  doctrina  omnis  non  esse  videtur, 
quia  non  paucae  illorum  formae  atque  descriptiones  naturae  et  experientiae  satis  re- 
spondent. Negare  tamen  vix  ausim,  rem  perdifficilem  esse  ac  continuatam  obser- 
vationem postulare,  ut  praesidio  illo  artis  medicae  praeclaro  bene  uti  discamus;  cete- 
rum etiam  iudicium  illi  doctrinae  admovendum  esse  strenuum , ut  quid  recte  dictum  sit, 
quid  minus,  quid  aut  ingenio  luxuriante  fictum,  aut  e natura  deproiutum  inlelliga- 
mus.  Dividit  autem  Galenus  pulsus  et  subdividit,  ut  permultae  inde  species  prodeant, 
quarum  de  Habn  61  numeravit.  Nescio  tamen,  an  Galenus  has  unquam  ipse  senserit 
et  post  eum  ullus.  Quapropter  111.  Hallerus  n)  haec  monet:  „ Galenus  divisit  et  com- 
posuit ita  pulsuum  historiam,  ut  nemo  nostri  aevi  satis  musicos  digitos  habeat,  qui 
possit  eos  gradus  distinguere. “ Haec  tamen  certe  Galeno  laus  tribuenda  erit,  quod 
varias  pulsus  mutationes  ad  vivum  descripsit  sive  naturales  sint,  sive  praeteruatura- 
les,  sive  tandem  mediae,  quae  ab  aetate,  sexu,  temperamento,  victu,  coelo,  anni 
tempore  et  sic  porro  pendeant. 

Galenum  , qui  insecuti  sunt  medici  eius  etiam  pulsunm  doctrinam  agnoverunt, 
usque  dum  inter  universam  litterarum  ruinam  illius  quoque  memoria  dilaberetur.  Sicut 
autem  Arabos  tunc  omnium  bonarum  artium  studio  ac  eruditione  florere  videmus,  ita 
etiam  sphygmologiam  inprimis  Galenicam  ab  iis  excultam  reperimus.  Neque  tamen 
eorum  opera  incrementum  cepit , imo  sophismis  et  imaginationibus  plus  quam  antea 
corrupta  et  perturbata  est.  Sic  etiam  postquam  ab  Harveyo  (1619)  sanguinis  cir- 
culatio per  arterias  et  venas  partim  pulmonum,  partim  totius  corporis  detecta  est,  lu- 
cemque splendidam  super  totam  systematis  vasculosi  actionem  dispersit:  Galeni  prae- 
cepta tanquam  oracula  ubicunque  aestimata  sunt , eiusque  auctoritas  tanquam  supre- 
ma lex  valuit.  — Sed  ultra  etiam  quam  Galenus  unquam  docuit  pulsus  explorandi 
dignitas  postea  elata  est. 

Non  possum  non  priusquam  has  recentioruin  theorias  exponam  , Sinentes  com- 
memorare, qui  uti  in  artibus  omnibus  sic  etiam  in  medicina  facienda  tantum  fastigium 
antiquissimis  iam  temporibus  ascenderunt,  ut  nisi  contenti  his,  quae  habebant  et  scie- 
bant, omnem  ulteriorem  profectum  pertinaciter  respuissent  et  a consuetudine  cum  aliis 
populis  superstitia  et  legibus  devincti  abstinuissent,  profecto  totius  orbis  terrarum 
magistri  et  summae  culturae  principes  evasissent.  Sicut  autem  plurimorum  invento- 
rum, quae  ingenio  humano  debentur,  longe  prior  notitia  et  honor  Sinensibus,  quam 
populis  Europaeis  tribuendus  esse  videtur,  sic  etiam  artis  sphrgmicac  apud  eos  pri- 
stina vestigia  inveniuntur.  Sed  dolendura  est,  quod  et  hi  gravissimam  illam  doctri- 
nam argutiis  et  ineptiis  adeo  depravarunt,  ut  pretio  et  utilitate  omni  destitueretur  et 
spernenda  magis,  quam  colenda  sit.  Tres  in  utraque  manu  locos , quibus  pulsus  ex- 

ploretur,  constituunt  et  in  unoquoque  pulsura  non  solum  aliter  comparatum  esse,  ve- 
rum etiam  morbis  mutari  iisque  signo  esse  elocent.  Porro  non  contenti  mirifica  et  in- 
credibili pulsuum  (quos  lineis  atque  figuris  adeo  depingunt **)  divisione  et  descriptione, 
viscerum  etiam  pulsus , e quibus  organorum  singulorum  morbi  dignosci  possint,  con- 
stituunt. (Quapropter  ne  interrogatione  quidem  aegrotorum  opus  habere  dicuntur,  ut 
signa  morborum  diagnostica  sibi  parent.  Perabsurdam  autem , mancam  et  supersti- 
tiosam hancce  esse  doctrinam , non  est  quod  moneamus.  Sed  videbimus  etiam  apud 
recenliores  medicos  similem  theoriam  haud  ita  pridem  invaluisse. 

Fraxciscus  Solano  de  Luqith,  medicus  Hispanicus,  anno  1737  novas  pul- 
suum observationes  earumque  ad  praedicendas  crises  applicationem  in  libello  aliquo 
sub  titulo  Lapidis  Lydii  Apollinis  promulgavit 1S).  Theorias  eius  et  praecepta 
Theopiiilis  Boedbo1*)  examini  accurato  et  strenuo  subierit;  eliminavit  quaedam, 
emendavit  alia ; erronea  multa,  manca  cetera  et  omnia  numero  admodum  pauca  invenit. 
Doctrinam  itaque  hanc  Solaniunain  non  solum  mirum  in  modum  amplificavit,  verum 
etiam  systema  sphvgmologiae  peculiare  excogitavit.  Secuti  eum  sunt  FouqcsT,  Mi- 
ch el,  Menvret,  Lk  Cami  s,  Wbtsch  15)  aliique.  Summa  illius  doctrinae  haec  est: 
Distinguunt  infer  pulsus  irritationis  et  criseos , quorum  illos  stadium  morborum  crudi- 
tatis , hos  crisin  instantem  indicare  volunt.  Ipsos  autem  pulsus  pro  diversa  morbi  sede 
et  pro  diversis  organis  male  affectis  ita  modilieari  et  conformari  contendunt,  ut  inde 
indicium  haud  fallax  de  morio  organico  prodeat ; quapropter  pulsus  istos  organicos 
vocant.  Hippocratem  iam  secuti  morborum  alium  characterem  sistunt,  prout  supra 
vel  infra  diaphragma  locum  habent.  (Quia  vero  huius  sedis  phaenomena  iu  pulsu  ob- 
via credunt,  pulsus  etiam  superiores  et  inferiores  constituunt.  Pulsibus  superiori- 
bus adseribunt  cephalicum , nasalem  , gutturalem  et  pectoralem ; inferioribus  gastri- 
cum , hepaticum  , splenicum,  intestinalem,  hacmorrhoidulcm  , uterinum  et  vesicalem. 
Pulsus  hos  omnes  signis  peculiaribus  gaudere  docent,  quibus  aut  partium  singularum 
affectio,  aut  criseos  per  eas  instantis  indicium  depromi  possit.  Nequi*  vero  in  eo  se 
continent,  ut  verbis  copiosis  illas  pulsuum  formas  describant,  sed  ipsas  etiam  depin- 
gunt, ut  facilior  sit  earum  cognitio16).  Digitis  enim  impositis  arteriam  micantem 
forma  peculiari  instructam  videri.  Modo  gibbosam,  modo  eminentiis  pyramidalibus 
vel  mouliculis  inter  digitos  assurgentibus  obsitam , inodo  deorsum  coarctatam , modo 
granulis  refertam , modo  in  angulum  flexam  et  aliter  adhuc  mutatam  inveniri.  Has 


12)  Vide  Grineri  seniiot.  tabulas  aere  incisa»,  obi  ceteri  etiam  scriptores  inspici  possunt. 

13)  Novae  observationes  circa  praedictionem  crisium  ex  pulsu  etc.  ex  Anglo  lACOBl  N'J- 
ItF.LIl  latine  redd.  Milii.  Noohtwvk,  Leideu  1753. 

14)  Kecherches  sur  le  pouls  par  rapport  aux  crises.  Paris  175G. 

15)  Medicina  ex  pulsu,  Yindob.  1770.  (VVr.T*cn). 

1C)  Gklxkrls,  I.  c.  et  YVetSCH,  tabui,  aere  incisas. 

denique  ipsas  formas  multifarie  combinari,  nec  non  in  brachio  interdum  utroque  diver- 
sas esse  volunt 17). 

Iain  si  quaeramus,  quid  in  hac  re  naturae  conveniat,  quid  fictum,  vel  saltem 
subtilius  sit,  quam  ut  digitis  indoctis  percipi  possit:  in  mentem  nobis  revocare  juvabit, 
quae  celeberrimi  medici  professi  sunt.  Et  primum  quidem  Facultatis  medicae  Pa- 
risiensis  responsum:  Doctrinam  illam  Bordeui  obscuram  esse,  parum  saepe  utilem, 
aptamque  omnino,  quae  medicum  in  rebus  agendis  retardaret, “ atque  de  Haemi  ex- 
perientia nobis  persuadent,  fallacem  vel  exigui  saltem  pretii  novam  istam  disciplinam 
esse  habendam.  Frequentia,  quae  dk  Haen18)  instituit  experimenta,  docuerunt, 
plerumque  aut  nulla,  aut  isti  theoriae  contraria  morborum  signa  in  pulsu  observari, 
et  quae  ex  pulsu  sic  dicto  organico  desumantur  praesagia , irrita  pleraque  esse  et  in- 
certa. Sic  factum  est,  ut  doctrina  pulsuum  organicorum  mox  oblivioni  traderetur, 
siquidem  inter  omnes  constat,  paucis  naturam  modis  uti  ad  optima  quaeque  signiii- 
- canda  , pauca  etiam  pulsuum  genera  medico  prudenti  naturaeque  vestigiis  strenue  in- 
sistenti suflicere. 


4 J| 


De  pulsus  normalis  cognitione  pernecessaria. 


Ex  praegressis  si  intelleximus,  artificiosam  et  complicatam  pulsuum  divisionem 
et  distinctionem  medici  votis  haudquaquam  respondere:  mox  inveniemus,  aliam  om- 
nino rem  esse,  quam  medicus  sciat  oporteat,  siquidem  iudicium  de  pulsu  in  morbo 
aliquo  obvio  ferre  velit.  Sieuti  enim  priusquam  ad  theoriam,  cognitionem  et  curam 
morborum  accedimus , leges  organisationis  et  processuum  vitalium  cognoscere  stude- 
mus : ita  etiam  ad  pulsum  morbosum  recte  perpendendum , statum  eius  normalem 
praemeliamur  oportet.  Blrserii  19)  huc  referenda  est  sententia,  qui  dicit:  „Nisi 
pulsus  cuiusvis  hominis  antea  innotuerit,  ex  sola  eius  frequentia  febris  certe  discerni 
nequit. “ Simile  est  Celsi*®)  effatum:  „ Venis,  inquit,  maxime  credimus , fallacis- 
simae  rei , quia  saepe  istae  lentiores  celeriorcsque  sunt  et  aetate  et  sexu  et  corporum 
natura.  “ Iam  ipsum  Galenum  hoc  intellexisse  videmus , qui  pulsus  naturales , qua- 
les pro  varia  aetate,  sexu  et  temperamento  in  sanis  occurrunt,  descripsit.  Sed  aliae 
etiam  sunt  causae,  quae  pulsum  sanorum  mutant  et  extra  corporis  organisationeni  si- 
tae sunt.  His  adnumerantur  res  sic  dictae  sex  nonnaturales:  Aer,  cibi  et  potus, 
exercitium  et  quies  , somnus  et  vigilia , inanitio  et  repletio , animi  passiones;  praeter 
has  denique  usus  et  consuetudo,  situs  corporis,  anni  et  diei  tempus,  tempestatum 


%l*i 


17) 

18) 

19) 

20) 


Plura  qui  scire  de  hac  doctrina  cupiat, 
Katio  medendi , 1.  c.  pag.  147  sqq. 
Institui,  med. , de  febre  §.  IX. 

L.  III.  cap.  C. 

vicissitudines  et  sic  porro.  Etiaui  harum  rerum  a Galexo  mentionem  inieclam  inve- 
nimus, quarum  cognitio  medicum  ducat  oportet,  nisi  aut  morbosam  affectionem  sus- 
picari velit,  ubi  desideratur,  aut  morbum  contra  negligere,  ubi  re  vera  adest.  Diu- 
tina demum  consuetudo  medici  cum» aegroto  suo  ad  iudicium  recte  ferendum  eum  accom- 
modabit, ita  ut  Celsianum  illud  etiam  hic  valeat : „ Cum  par  scientia  sit,  utiliorem 
tamen  esse  medicum  amicum,  (juam  extraneum. “ — Nemini  quidem  nostrum  amplius 
in  mentem  veniet,  ut  credat,  pulsum  signum  esse  nunquam  fallax,  eiusque  explora- 
tionem unice  suflicere  ad  morbos  cognoscendos;  sed  magna  , quae  ei  semper  et  ubique 
concessa  est  auctoritas,  et  intima  necessitudo,  quam  iuter  systema  sanguiferum  fotum- 
que  organismum  intercedere  supra  demonstravimus,  nos  indueet,  ut  pulsus  obser- 
vationi et  cognitioni  eam  concedamus  attentionem  et  curam,  quam  adiumentum  artis 
nostrae  difficillimae  requirere  debet.  Incipiamus  vero , ut  fundamento  firmo  insista- 
mus, a pulsus  normalis  cognitione  et  a causarum , quae  eum  praeter  morbos  mutare 
valeant,  investigatione.  Maiori  tunc  saltem  cum  fructu  verique  specie  diiudicare  po- 
terimus, quid  in  morbis  vel  his  ipsis,  vel  rerum  aliarum  influxu!  tribuendum  sit. 
Pauca  quaedam  ut  huic  conferamus,  in  votis  nostris  est  intimis  et  si  defecerint  vires 
non  defuit  certe  voluntas. 

Obscrvationa  de  pulsu  normali  hucusque  institutae. 

Priusquam  me  admittam,  ut  ea,  quae  de  pulsu  normali  hucusque  experimenta 
exstant , recenseam , prae  reteris  opus  esse  videtur,  ut  notionem  pulsus  normalis  ipsam 
exponam,  atque  in  eorum  sententiam  paulo  accuratius  inquiram,  qui  pulsum  norma- 
lem omnino  negant.  Sic  locum  iis  constituam  iustum , qui  de  hoc  nostro  opere  iudi- 
care  velint. 

Pulsum  normalem  eum  esse  volo  , qualis  in  sano  unoquoque  individuo  pro  huius 
temperamento,  constitutione , aetate  ac  sexu,  pro  anni  et  diei  tempore,  pro  coeli  ra- 
tione aerisque  temperie  sit  atque  esse  debeat,  remotis  ceteris  rebus,  quae  quidem  mu- 
tare eum  possint,  ab  arbitrio  tamen  nostro  dependeant.  Videtis  itaque,  me  neque  ge- 
neralem aliquam  notionem,  neque  universalem  regulam  proponere,  secundum  quam 
pulsus  mutationes  in  omnibus  diiudiceatur,  sed  potius  typum  me  constituere  quam  ma- 
xime individualem , qualis  nimirum  singulis  hominibus  sub  conditionibus  modo  propo- 
sitis conveniat.  Sic  eos  conciliare  mihi  potaverim  , qui  pulsum  normalem  seu  tvpum 
pulsns  universalem  esse  omnino  negant.  Uunc  enim  nequaquam  constitui  posse,  et 
ego  crediderim. 

Anglis  inprimis  medicis:  Abercrombie,  Floyer,  Robixsov,  Hkberdex, 
Falcoskr  , observationes  accuratas  debemus,  quae  ad  sistendam  pulsus  nonnam  spe- 
ctant. Ilis  der  mani  accesserunt,  quorum  deinde  operam  perlustrabimus.  Falco- 


te  

nkru21)  libellus  praesto  mihi  fuit,  e quo  reliquorum  etiam  observationes  colligere 
potui. 

Fai-conrrius  primum  eas  pulsuum  varietates  recenset,  quae  a sexu,  tempera- 
mento, constitutione,  aetate22)  corporisque  statura;  porro  quae  a somno  et  vigilia, 
corporis  motu  et  quiete,  animi  commotionibus;  deinde  quae  a coeli  temperie,  nutri- 
mentis et  ieiunio  pendent.  Tandem  etiam  ea  retulit,  quae  de  pulsus  mutationibus  diei 
tempore  productis  aut  ipse  aut  alii  observarunt.  Ex  his  omnibus  tandem  pulsuum 
normalem  numerum  cum  constituit,  qui  intra  horae  sexagesimam  75  ictus  referat. 
Hunc  typum  mensuram  esse  voluit , secundum  quam  in  morbis  pulsus  frequentiam  me- 
tiri possimus.  Tabellas  adeo  satis  copiosas  exaravit,  quae  medico  indicarent,  quanta 
pulsus  frequentia  in  aegroto  suo , cuius  pulsum  statu  omnino  sano  noverit,  aestiman- 
da sit,  et  quae  inde  ad  morbi  diagnosin  et  prognosin  momenta  prodeant. 

Iam  si  scire  cupiamus,  quanti  haec  doctrina  facienda  sit,  non  possumus  non  ea 
respicere  , quae  supra  iam  exposuimus.  Pernecessariam  quidem  pulsus  regularis 
cognitionem  medico  esse,  ex  sola  vero  adaucta  illius  frequentia  nullo  modo  indicium 
de  morbi  indole  ferri  posse.  Nisi  enim  ipsius  aegroti  conditio  causaeque  omnes,  quae 
pulsum  mutant,  nec  non  signa  etiam  cetera  in  pulsu  obvia  respiciuntur,  neutiquain 
evitari  poterit , quin  multis  modis  fallamur.  Raro  denique  etiam  medico  continget,  ut 
aegroti  sui,  dum  sanus  est,  pulsum  explorare  possit.  Putamus  igitur  accuratam  fre- 
quentiae pulsus  aestimationem  indicium  nobis  praebere  haud  spernendum,  neque  tamen 
omissis  ceteris  symptomatibus. 

Angusti,  qui  huic  libello  academico  constituti  sunt  fines,  otiique  ipsius  et  aptae 
occasionis  defectus  me  impediverunt,  quominus  experimenta  omnia,  ab  auctoribus  su- 
pra memoratis  facta,  repeterem.  Neque  opus  his  meis  laboribus  esse  puto,  quia  fides 
illorum  virorum  dubium  omne  recusat.  Unicum  tantum  superest,  quod  et  accuratiori 
indagatione  indiget  meisque  viribus  satis  respondet.  Aliam  nimirum  pulsus  esse  ratio- 
nem pro  vario  diei  tempore,  aliam  etiam  in  somno,  aliam  in  vigilatione,  iam  dudum 
cognitum  est  medicis.  At  observationes  hac  de  re  institutae  dubium  quoddam  admit- 
tunt satis  grave  et  examen  accuratum  repetere  iubent.  Quapropter  haud  alienum  fore 
putavimus,  ea,  quae  de  pulsu  diurno  et  nocturno  narrent  scriptores,  critica  manu 
versare,  et  quae  nos  ipsi  experti  simus  illis  adiicere. 


21)  Wilh.  FalcONERS  Beob.  uber  den  Pult,  aut  d.  Engl.  von  Kavsch.  Leipzig  1797. 

22)  De  pulsu  neonatorum  et  infautum  I.  Gorham  (London.  medie.  Gazetle.  Sotbr.  1837. 
pag.  321  — 328,  tm  Auszuge  in  Fricte' s Zcittchrift  fiir  die  getammle  Medie.  B.  7.  Hft.  2.  p. 
260.)  novissimo  tempore  observationes  instituit.  150  infantes  cuiusvis  aetatis  exploravit,  dum 
iacebant,  sedebant,  dormiebant,  sugebant,  edebant  elc. 

Observationes  de  puhn  diurno  hucusque  factae. 

In«Ic  a magno  HuIIero  phvsiologorum  plcrique,  pulsum  matutino  tempore  rariorem, 
vespertino  frequentiorem  in  hominibus  sanis  inveniri , docent.  Opinionem  hanc  partim 
ex  observationibus  in  sanis  institutis,  partim  inde  sibi  collegisse  videntur,  quod  in  fe- 
bribus exacerbatio  plerumque  versus  vesperam  locum  habet,  pulsusque  tunc  mirum  in 
inodum  acceleratur.  Accurationi  autem  experimenta  ubique  desiderantur.  Robixsox  et 
Falcoxkr23)  primi  fuisse  videntur,  qui  nobiscuiu  communicarunt,  quae  partim  in  se, 
partim  in  aliis  hac  de  re  experti  sint.  Observationes  eorum  inde  a hora  matutina  8.  us- 
que ad  11.  vespertinam  porriguntur,  sententiamque  supra  allatam , pulsum  nimirum  diei 
decursu  frequentia  crescere,  confirmant.  Matutino  enim  tempore  circiter  65,  vespertino 
78  et  plures  ictus  referebat.  Sed  cavendum  est,  ne  his  experimentis  temere  confidamus; 
nam  examine  accuratiore  instituto  plura  nos  olTendunt,  quae  observationes  istas  aneipites 
et  dubias  reddunt.  Et  primum  quidem  frustra  quaerimus,  quid  ii,  quorum  pulsus  explo- 
rabatur, per  totum  diem  egerint,  quum  non  verisimile  sit,  eos  inertes  desedisse.  Occu- 
pationibus autem  et  negotiis  pulsum  multis  modis  mutari,  inter  omnes  constat.  Deinde 
vero  etiam,  quod  summum  est,  mane,  meridie  et  vespere  cibum  sumsere.  Coenam  au- 
tem quamcunque  pulsus  acceleratio  denorum  ad  vigenos  usque  ictuum  sequi  et  per  4 vel 
5 horas  perdurare  solet.  Atque  hanc  reapse  in  experimentis  illis  reperimus.  Quapro- 
pter ne  his  confidamus,  ratio  ipsa  vetat.  Neque  iis,  quae  Kaubchius  *4)  observavit, 
maior  fides  concedenda  est.  Quirunqne  eniin  accuratius  examinare  voluerit,  qua  ratione 
pulsum  ille  exploraverit,  facile  intclliget,  complura  admissa  esse,  quae  cordis  motum 
quam  maxime  turbent.  Qui  pulsum  normalem  cognoscere  cupiat  et  simul  modo  in  lecto 
iaceat,  modo  in  sella  sedeat,  neque  prandio,  ccrevisia  et  infuso  coiloae  abstineat,  quem- 
admodum Iv  ai  smiix  fecisse  videmus:  is,  meheccle,  nunquam  ad  veritatem  accedet. 
Cordis  etenim  motus  adeo  mutabilis  est,  tot  et  tam  exiguae  res  in  eum  agunt,  ut  mobi- 
litas eius  comparari  possit  cum  fluidi  agilitate,  in  quo  levissimus  aeris  halitus  undas 
excitat,  post  longam  denique  fluctuationem  quiescentes.  Quod  in  dubium  vocare  qui 
voluerit,  eum  ut  pulsum  in  se  ipso  per  aliquot  horas  exploret,  rogatum  cupimus. 

Pervenimus  iaui  eo,  ut,  quid  alii  de  pulsus  mutationibus  diurnis  experti  sint,  re- 
censeamus. inprimis  Nick.ii2*)  observationes  ita  comparatae  sunt,  ut  in  obscurabat* 
re  lucem  aliquam  accendere  nobis  videantur.  Ipse  refert:  „Quuiu  in  omnibus  experi- 
mentis hucusque  institutis  irritamentorum  vulgarium  inprimis  digestionis  aestimationem 
neglectam  viderem,  aliquoties  per  diem  integrum  in  lecto  remansi,  ut  intelligerem , quo- 


23)  Cf.  Falcover  pag.  27. 

24)  In  appendice  libelli  supra  commemorati. 

25)  \ick,  HroburhUmgen  iibrr  die  flrdingungen , unlrr  denen  die  Wiuftglceil  dee  Pultet 
im  getuudru  Xutlaude  rerdnderl  irird.  Tubittgen  1S26. 

modo  pulsus,  rerum  externorum  influxu  reinoto,  comparatas  sit.  Eundem  sempcr  si- 
tum retinere  studui,  functionibus  omnibus,  tnm  corporis  quam  animi,  nec  non  cibis 
abstinui  atque  eandem  temperiem,  quantum  fieri  potuit,  servavi. “ Multis  itaque  mo- 
dis experimenta  eius  a prioribus  abborrent.  Primum  quidem  situ  horizontali  diem  trans- 
egit, deinde  cibis  omnibus  et  animi  corporisque  motionibus  abstinuit,  denique  caloris 
gradum  eundem  retinuit,  quarum  rerum  omnium  aut  ne  mentionem  quidem  a superio- 
ribus factam , aut  contrarium  imo  admissum  videmus.  Quid  mirum,  quod  Nickii  obser- 
vationes ab  illorum  relationibus  plane  diversae  sint,  tantumque  inter  eas  intercedat  dis- 
crimen, ut  fere  dubitemus,  cui  fides  habenda  sit.  Antequam  vero  iudieium  nostrum  de 
hac  re  proponamus,  ipsas  Nickii  animadversiones  paucis  commemorare  necesse  est. 

Primum  pulsum  multo  rariorem,  quam  illi  invenit.  Circiter  60  ictus  in  horae 
sexagesima  Nickius,  73  — 74  Falconkrius  observavit.  Deinde  animadvertit,  pulsum 
mane  frequentiorem , vespere  rariorem  esse;  interdiu  autem  sensim  frequentia  imminui, 
non  intercurrente  aliquo  incremento,  quod  potius  incitamentis,  uti  ciborum  ingestione, 
corporis  motu  et  situ  similibusque  producatur.  Pulsum  autem  hora  matutina  octava  60 
ad  67  ictus,  vespertina  septima  57  ad  60  plerumque  referre,  ideoque  tribus  ad  septem 
usque  ictibus  per  diem  integrum  decrescere  invenit.  — En  magna  discrepantia  inter  has 
et  superiores  observationes!  Quod  quidem  ad  numerum  ipsum  spectat,  hoc  facile  po- 
terit dirimi  eo,  ut  reputemus,  pulsum  situ  corporis  horizontali  rariorem  esse,  quam 
erecto.  Sed  quomodo  tandem  evenire  potuit , ut  pulsuum  numerus  versus  vesperam  im- 
minueretur, quum  iain  duduin  ex  observationibus  in  sanis  institutis,  nec  non  ex  febrium 
decursu  cognitum  sit,  pulsum  vespere  frequentia  augeri?  Quod  profecto  et  ego  non  in- 
teUigebam.  Sed  ipsa  observationum  diversitas  me  adegit , ut  accuratius  in  eas  inqui- 
rerem. Plura  esse,  quae  impediant,  quominus  Falcoxerio  et  Kauschio  certam  fident 
concedamus,  iain  supra  monui;  sed  alia  quaedam  sunt,  quae  nisi  dirimantur,  etiam 
Nickii  indicia  dubia  reddunt.  Quum  nimirum  iam  a Galeni  inde  tempore  constet,  plu- 
rimisque testibus  probatum  sit,  pulsum  ieiunio  retardari,  ideoque  ante  coenant  ple- 
rumque rarissimum  inveniri:  non  possumus  non  suspicari,  Nickicm  deceptum  fuisse, 
qui  crederet,  pulsus  raritatem  vespertinam  lege  quadam  naturae  et  telluris  for- 
tasse ipsius  influ.ru  provocari,  cum  potius  e ieiunio  per  lotum  diem  continuato 
nata  sil.  — Sic  in  utraque  parte  haeremus  dubii , nec  suporessc  nobis  quidquam  vide- 
tur, quam  ut  ipsi  experimenta  hac  de  rc,  eaque  profecto  gravissima,  instituamus.  Sed 
ut  ab  erroribus  servemur,  quos  illi  admiserunt,  cautio  erit  adhibenda  talis,  quae  dubium 
omne  tollere  possit.  Quaenam  ea  sit,  sequentia  docebunt. 

Organismus  incitamentis  indiget  externis,  quibus  ad  functiones  recte  obeundas  sti- 
muletur. Aer,  calor,  lux,  motus  corporis,  cibi  et  potus  atque  similia  his  adnume- 
rantur.  Sed  non  eadem  singulorum  est  necessitas.  Cibis  enim  et  motu  et  luce  diutius 
carere  possumus , quam  calore.  Aeris  denique  sive  potius  oxvgenii  hauriendi  tantum  est 
organismo  desiderium  , ut  brevissimus  eius  defectus  vires  et  actiones  vitales  extinguere 

valeat.  Ergo  si  normalem  processuum  vitalium  decursum  cognoscere  velimus,  irrita- 
menta illa  supra  commemorata  neque  plane  removere , neque  certis  solummodo  separatis- 
qne  temporis  spatiis,  pro  consuetudine  nostra,  admittere  debemus,  lmmo  aequo  modo 
per  totum  explorationis  tempus  iis  dispersis  ad  verum  propius  nos  accessuros  esse  sperare 
possumus.  NlCXlCS  itaque  cibis  spretis  et  digeslione  interrupta,  Falconkrius  coena 
solito  modo  admissa  peccarunt.  Nos  itaque  optimum  niti,  mediam  viam  ingressi  sumus 
et  digestionem  per  totum  diem  continuavimus.  Nam  quamvis  sciamus,  digestionis  pro- 
cessum in  pulsum  agere,  eumque  accelerare,  observatio  tamen  nostra  sincera  esse  debe- 
bit, quia  stimulus  ille  continuus  est,  et  acceleratio  inde  nata  eadem  seinper  manet. 
Omnis  itaque  pulsus  mutatio  non  digestioni,  sed  aliis  causis,  iisque  extra  nos  positis 
assignanda  erit,  siquidem  omnia,  quae  cordis  motum  mutare  possint,  remota  fuerint. 
Si  itaque  inveniremus,  pulsus  frequentiam  diei  decursu  imminui,  secundum  legem  ali- 
quam naturae  id  lieri  concluderemus;  contra  si  augeretur,  normam  hanc  esse  statue- 
remus. Simul  coniicere  potuimus,  pulsum  nos  in  universum  paulo  frequentiorem , quam 
Nickics,  rariorem  quam  Falcoskeivs  inventuros  esse,  quia  illum  cibis  abstinuisse, 
hunc  epulas  admisisse  supra  exposuimus. 

Observatio  n es  nostrae. 

Antequam  observationes  singulus  afferam,  indicandum  erit,  qua  ratione  illas  in- 
stituerim. 

Somno  post  noctem  transactam  expergefactus,  situ  horizontali  et  motu  corporis  nni- 
liiique  omni  vitato  per  diem  integrum  in  lectulo  remansi.  Caloris  eundem  gradum, 
quantum  fieri  potuit,  servavi.  In  somnum  ne  iterum  morae  taedio  illaborer,  aut  cogi- 
tationum et  imaginationum  affluxu  obrutus  exagitarer,  lectiuncula  idonea  usus  sum. 
(Quavis  hora  cibi  et  potus  aliquid,  enndemque  semper  capiam  sumsi.  Cibum  nutem  et 
potum  indifferentem  requiri  expertus,  ne  perverso  pulsus  afficeretur  stimulo,  pane  albo 
et  lacte  fruitus  sum  , ita  quidem  ut  ulriusque  unciam  circiter  consumerem.  Neque  tamen 
statim  post  esum  pulsus  exploratus  est,  sed  dimidia  hoia  demum  elapsa,  ne  acceleratio 
manducando  provocata  causis  aliis  tribueretur.  Denique  vero  etiam  pulsum  meum  ab 
alio  inquirendum  et  numerandum  curavi,  quia  attentio  animique  adversio,  quae  pulsu 
tangendo  et  numerando  producitor,  cordis  motum  accelerat  et  observationem  incertam  et 
fallacem  reddit.  Mensnram  ceterum  ipsam,  quae  ad  pulsus  frequentiam  constituendam 
adhibita  est , horae  pars  sexagesima  mihi  praebuit.  Cautionibus  vero  his  adbibitis, 
quae  invenerimus,  tabellae  sequentes  docent26). 

* t 

26)  Si  qui*  miretur,  quod  observatione*  nostrae,  quoad  numerum  pulsuum,  non  ad  amussim 
inter  se  congruant,  ia  cogitet,  experimenta  talia  verisimilia  tantum  nobis  praebere,  atque  ex 
comparatione  singulorum  prodire  demum,  quae  ad  veritatem  proxime  accedat,  conclusionem. 

Ilorae. 

Quae  ex  praecedentibus  experimentis  concludi 

possunt. 

Accuratior  observationum  nostrarum  exploratio,  quam  inprimis  ex  comparatione 
mutua  eorum,  quae  singulis  diebus  invenimus  (vide  numeros  medios  in  ultima  tabellae 
serie  contentos),  haurire  debemus,  nos  docet,  Nickii  sententiam  supra  propositam  prae 
ceteris  confirmari.  In  singula  autem  inquirenti  sequentia  apparebunt: 

I.  Pulsus  hominis  adulti,  situm  horizontalem  tenentis,  rarior  est,  quam  plerumque 
putatur,  procendcnte  etiamsi  per  totum  diem  digestione.  Numerum  enim  circiter  sexa- 
ginta  trium  ictuum  in  horae  sexagesima  normalem  esse  invenimus.  Nickius  quidem  mino- 


Monendum  ceterum  est,  coeli  temperiem  iis  diebus,  quibus  primam  et  quartani  observationem 
fecerim , tribus  quatuorve  caloris  gradibus  superasse  reliquos. 

n?m  adhuc  numerum  ( 60  ictuum  ) nobis  indicavit , sed  facile  videmus , hanc  differentiam 
e ieiunio  ab  illo  observato  posse  derivari. 

II.  Matutina  pulsus  frequentia  maior  est,  Tespertina.  Senis  etenim  ictibus  pulsus 
diei  decursu  rarescit. 

III.  Hoc  decrementum  non  producitur  ieiunio.  Nam  continuata  etiain  per  totum  diem 
ciborum  concoctione  observatur.  Imo  in  naturae  ipsius  legibus , nobis  adhuc  absconditis, 
in  telluricis  vel  adeo  cosmicis  rationibus  et  viribus  situm  esse  videtur. 

IV.  Pulsus  tamen  non  primo  mane,  sed  circa  horam  matutinam  octavam  acnien  ascendit. 

V.  Deinde  vero  non  uno  quasi  tenore  et  pedetentim  imminuitur,  sed  intercurrit  ac- 
celeratio pomeridiana , inter  horam  tertiam  et  quintam  conspicua.  Quod  quidem  Nickics 
se  expertum  esse  negat ; sed  nescio  an  eius  observationi  confidere  possimus,  quia  ciborum 
abstinentia,  saepius  iain  castigata,  illam  pulsus  accelerationem  impedire  potuit.  Saltem 
offendit,  quod  pulsum  pomeridiunum  eiusdem  fere  seinper  frequentiae  notaverit. 

VI.  Pulsus  ante  meridiem  rarior  esse  solet , qnam  post  meridiem,  quod  quidem  inde 
nasci  putarunt,  quod  ante  coenam  ieiunium  maximum  sit.  Sed  id  nostra  nihil  refert,  qua- 
tenus cibis  continenter  fructi  sumus,  ne  digestio  interciperetur.  Neque  tamen  ea  est  pul- 
sus ante  meridiem  raritas,  qnae  appropinquante  nocte  observatur. 

MI.  Pulsus  antemeridianus  et  poineridianus , (si  mpnsura  longitudinali  descriptum 
eum  nobis  fingamus ) lineam  quasi  constituit  incurvam,  quae  ab  inferiori  loco  egreditur, 
sensim  sursum  vergit  et  fastigio  superato  rursus  declinat  et  altius  etiam  descendit,  quam 
unde  profecta  est. 

Quod  vero  ad  propriam  mutationum  hamm  rausam  attinet,  nondum  nobis  contigit 
psse  tam  felicibus,  ut  eam  eruamus.  Sed  in  reruin  natura  accidere  solet,  ut  regulam 
quidem  legesque,  secundum  «pias  processus  fiant,  ex  observationibus  nostris  haurire  pos- 
simus, causam  tamen  proximam  cognoscere  non  valeamus.  Hvpotheses  ideo  excogitare 
solent  homines,  easque  saepe  ingeniosissimas;  mens  enim  nostra,  cui  incerta  non  suffi- 
ciunt, omnium  phuenomenonim  causam  indagare  studet,  qna  demum  probabili  inventa 
acquiescit.  Nos  quoque  coniecturas  aliquas  proponere,  atque  lunae  aut  magnetismi 
telluriei  inlluxuiu  in  pulsus  mutationibus  suspirari  possemus,  nisi  a proposito  nostro  ab- 
horreret. Quapropter  contenti  his,  quas  instituimus  observationes,  aliis  relinquamus, 
quam  causam  bis  subesse  sibi  fingere  velint.  Approperamus  iam  ad  ultimam  huius  dis— 
reptat iunculae  partem , ne  nimii  in  hac  re  esse  videamur. 

De  pulsu  nocturno . 

Omnes  fere  observatores  in  eo  consentiunt,  ut  pulsum  nocturnum  rariorem  esse  di- 
ennt  diurno.  NicKitm  quaternorum  vel  senorum  ictuum  imminutionem  invenit.  Falco- 
ivKRirs  omissa  tamen  accuratiore  designatione  pulsuin  somno  rarescere  contendit.  Ipsius 
iam  Galesi  haec  fuit  sententia.  Et  profecto  neminem  fugit,  stimulorum  fere  omnium, 


qui  interdiu  cordis  motum  accelerent,  absentiam  satis  superquehanc  observationem  de- 
clarare. Sed  impetrare  a me  non  possum , quin  et  huic  sententiae  absolutam  fidem  ha- 
beam. Primum  enim  pluries  observavi,  pulsum  etiam  diurnum  somno  rariorem  fieri; 
deinde  vero  idem  huic  loco  opponendum  esse  censeo,  quod  supra  contra  Nickii  observa- 
tiones diurnas  monuimus.  Quum  nimirum  constet,  ciborum  abstinentia  pulsum  quam 
maxime  retardari , etiam  Jiic  dubitandum  erit,  utrum  illud  pulsuum  decrementum  somno 
et  nocti,  an  potius  ieiunio  tribuendum  sit.  Ii  enim,  quos  Nickius  exploravit,  cocnnm 
vespertinam  suinserant,  et  postea  plures  horas  sedendo  transegerant.  Pulsum  itaque  tam 
digestione , quam  situ  erecto  admodum  acceleratum  referebant.  Deinde  vero  dormientes 
digestione  fere  iam  absoluta  iacebant.  Situs  autem  horizontalis  et  ieiunium  pulsus  fre- 
quentiam quam  maxime  coercent.  Et  revera  videmus  hanc  retardationem  observatam 
fuisse.  Poteritnc  autem  tempori  nocturno  et  somno  tribui  ? Quod  nulla  modo  concedam. 
Nihil  itaque  aliud  observationes  illae  probant,  nisi  quod  pulsus  post  varia  incitamenta, 
quae  interdiu  eum  exagitant,  noctu  tranquillior  et  rarior  fiat.  Haec  autem  res  iam  du- 
duin  cognita  erat,  neque  experimentis  novis  indigebat.  Contra  si  observationes  illas 
nocturnas  cum  iis  comparamus,  quas  Nickius  in  se  ipso  fecit,  aequilibrium  utriusque 
sane  partis  invenimus.  Situm  enim  horizontalem  et  ciborum  abstinentiam  utrimque  vi- 
demus. Sed  et  hic  spes  nostra  decipitur.  Namque  pulsum  et  nocturnum  et  diurnum 
eiusdem  frequentiae,  sexagenorum  nempe  ictuum,  invenimus.  His  observationibus  con- 
fidentes si  pulsum  noctu  rariorem  fieri  negaremus,  res  tamen  in  salvo  non  foret.  Quo- 
niam enim  experimenta  diurna  in  aliis,  ac  diurna  facta  sunt,  iusta  etiam  inter  ea  com- 
paratio locum  habere  nequit.  Sic  ab  omni  parte  urgemur,  neque  aliud  refugium  nobis 
esse  videtur,  nisi  ut  vitatis  omnibus,  quae  fidem  praecidere  possint,  experimenta  ipsa 
repetamus. 

Quapropter  e re  fore  duximus , per  ipsam  adeo  noclem  digestionem  continuare , 
ut  ab  illo  nos  liberemus  opprobrio.  Fatendum  tamen  est,  hanc  quoque,  quam  nos  in- 
gressi simus  viam , non  omne  dubium  superare.  Duae  enim  causae,  quae  pulsum  mu- 
tare possunt,  in  observationibus  nostris  concurrunt:  somnus  nimirum  et  tempus  noctur- 
num. Quid  utrique  assignandum  sit,  vix  accurate  constitui  poterit.  Attamen  comme- 
morandum esse  censeo , intra  pervigilationes  aliquas  me  observasse,  pulsum  in  me  ipso 
noctu  quaternis  vel  quinis  ictibus  retardatum  fuisse.  Ilaee  itaque  imminutionis  pars  tem- 
pori nocturno  , reliqua  somno  tribuenda  foret. 

Ceterum  silentio  transmittere  non  possum,  quod  pulsus  nocturni  exploratio  perdiffi- 
cilis sit  et  patientiam  atque  attentionem  summam  requirat.  Quod  si  cui  improbabile  vi- 
deatur, quoniam  inter  quietem  nocturnam  etiam  pulsus  placidissimus  esse  debeat:  huic 
tamen  contradicam  oportet.  Tot  enim  et  tam  exiguae  res,  quae,  dum  vigilamus,  vo- 
luntate nostra  evitantur,  pulsum  dormientium  mutant,  ut  observatione  nonnisi  diutius 
continuata  instoque  pulsus  tangendi  momento  exspectato  ab  erroribus  servare  nos  possi- 
mus. Respiratio  enim,  situs  corporis,  motus  involuntarii,  insomnia,  ipse  somnus  modo 

profundior,  modo  levior,  inquietudo  denique,  quam  manus  explorans  dormienti  impo- 
sita efficit,  tantopere  in  cordis  motum  agunt,  ut  fere  desperemus  de  incepti  nostri  eventu. 
Invenietis  igitur,  in  nostris  quoque  experimentis  non  omnia  inter  se  congruere.  Suffi- 
cere tamen  ea  ad  iudicium  de  pulsu  nocturno  ferendum,  equidem  putaverim. 

Observationes  de  pulsu  nocturno  a me  factae  cohaerent  cum  iis,  quas  interdiu  in- 
stitui et  supra  accuratius  exposui.  Singuli  dies  sibi  respondent  ita , ut  tabula  sequens 
praecedenti  immediate  possit  adiungi.  Separare  tamen  observationes  praetuli,  ut  seor- 
sim  de  singulis  agere  et  mutationum  diurnarum  conspectum  sublevare  possem.  Obser- 
vationes ipsae  nocturnae  a hora  decima  vespertina  ad  quartam  matutinam  porriguntur, 
itant  cum  diurnis  iunctae  diei  integri  spatium  expleant. 

De  ratione,  qua  has  disquisitiones  institui , pauca  tantuin  monenda  sunt.  Dige- 
stionem ut  per  noctem  totam  producere  possem , ante  somnum  capessendum  cibi  aliquid 
consumsi  et  secunda  quavis  hora  e somno  me  excitandum  curavi,  quo  facto  panis  et  la- 
ctis portionem  idoneam  consumsi.  Ne  vero  somno  simulque  pulsu  turbato  observatio 
erronea  prodiret,  non  statiin  postquam  denuo  in  somnum  incidi,  sed  hora  demum  di- 
midia elapsa  pulsus  exploratus  est.  Propterva  etiam  hihorio  quovis  , neque  vero  singu- 
lis horis  cibum  sunisi,  ne  quies  nimium  turbaretur.  Ab  alio  vero  pulsum  meum  per 
noctem  examinatum  esse,  vix  monendum  foret,  nisi  gratias  ei  hic  publicas  pro  opera 
et  officio  in  me  collatu  agere  deberem.  Quaenam  vero  observata  sint , tabula  sequenti 
continentur. 

Experimenta  haec  partim  per  se  spectata,  partim  cum  superioribus  diurnis  compa- 
rata, sequentia  docere  videntor*7): 


27)  Etiam  hic,  ut  supra  factum  est,  numero»  medios  f T)ureh»ehnilt) , ultima  columna  con- 
tento», iudicio  ferendo  aptissimos  putavimus.  Quapropter  eos,  quo»  mox  commemorabimus,  ex 
comparatione  singularum  observationum  prodiisse  monemus. 

I.  Pulsus  nocturnus  rnrior  est  diurno. 

II.  Haec  fequentiae  imminutio  octonos  circiter  ictus  complectitur.  Supra  enim  indi- 
cavimus, numerum  pulsuum  diurnorum  medium  ex  63  circiter  ictibus  constare.  Horum 
comparatio  cum  pulsibus  nocturnis,  quorum  55  inter  horae  sexagesimam  ictus  numeran- 
tur, nos  docet,  differentiam  inter  cos  supra  indicatum , octonorum  nimirum  ictuum,  inter- 
cedere, dimidiamque  fere  partem  tempori  nocturno,  alteram  somno  esse  tribuendam. 
Satis  magnum  itaque  discrimen  Nickii  inter  et  meas  observationes , inprimis  quoad  nu- 
merum, intercedit.  Sed  quoniam  interdiu  se  ipsum,  noctu  alios  exploravit,  comparatio 
inventorum  apte  institui  nequit. 

III.  Pulsus  frequentia,  simulae  in  somnum  incidimus,  angetur.  Ante  somnum 
etenim  capessendum  (vide  tabulas  priores  horam  nonam)  ictus  circiter  58  numeravimus; 
somno  autem  nobis  conciliato  pulsus  sexagies  et  bis  micavit,  ita  ut  acceleratio  quaterno- 
rum fere  ictuum  locum  haberet.  Nonnulla  autem  experimenta  in  aliis  a me  instituta 
docere  videntur,  pulsum  eo  temporis  momento , quo  quis  indormiscat  et  statim  postquam 
indormiverit,  rariorem  fieri,  deinde  vero  somno  profundo  rursus  frequentiorein.  Causam 
huius  phaenomeni  eam  esse  puto,  quod  statim  ante  somnum  et  inter  cum  capessendum 
vis  vitalis  plurimum  laxetur,  deinde  vero  somno  procedente  processus  vegetativi  et  vita- 
les liberiores  fiant. 

IV.  Inter  somnum  pulsus  sensim  rarescit,  usque  dum  media  nocte  versus  horam 
circiter  primam  infimum  frequentiae  gradum  assequatur;  quo  facto  rursus  binis  ternisve 
ictibus  paulatim  crescit,  quod  et  Nicxius  ita  se  observasse  refert. 

V.  Hae  pulsuum  differentiae  neque  somno,  neque  iciunio  producuntur,  sed  a causis 
potioribus  dependent,  quia  etiam  intra  pervigilationem  et  procedente  digestione  observantur. 

Ecce  habes,  quae  tradere  tibi  et  poteram  et  volebam.  In  mente  mihi  fuit,  pauca 
quaedam  ad  pulsus  normalis  et  inprimis  diurni  et  nocturni  cognitionem  conferre.  Obser- 
vationes hac  de  re  in  me  ipso  institutae  parti m iam  cognita  confirmarunt,  partim  errata 
emendarunt,  partim  nova  quaedam  demonstrarunt.  Optabam  quidem,  ut  alios  etiam  ex- 
plorare et  eximentis  inter  se  comparatis  Judicium  ferre  possem,  quod  maiorem  veri  simi- 
litudinem prae  se  gereret,  quam  his  separatis  observationibus  concedi  posse  credam.  Sed 
angustum,  quod  huic  operi  concessum  est  temporis  spatium,  et  eorum  hominum  defectus, 
qui  alicuius  experimenti  causa  per  totum  diem  in  lecto  manere,  consuetudinibus  et  nego- 
tiis suis  rennneiare  et  in  somno  adeo  turbari  sese  velint,  me  impedivit,  quominus  crebrio- 
res in  me  ipso  atque  nonnullas  saltem  in  aliis  observationes  instituerem.  In  votis  itaque 
meis  est  intimis,  ut  hac  mea  opera  provocati  mox  alii  procedant,  qui  inventa  mea  cum 
iis,  quae  ipsi  experti  fuerint,  comparare  et  illa  aut  confirmare  aut  melioribus  et  rectiori- 
bus removere  velint.  Huic  autem  libello  ut  iudices  esse  velitis  clementes,  iterum  iterum- 
que  precor. 


